2

PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra Proiectului de Lege privind instituirea Zilei porţilor deschise la muzee, case memoriale şi colecţii publice

Proiectul de Lege privind instituirea Zilei porţilor deschise la muzee, case memoriale şi colecţii publice a fost transmis Comisiei pentru cultură, arte, mijloace de informare în masă, cu adresa nr. PL- X  670 din 17 noiembrie 2010 şi înregistrat la Comisie cu nr.30/546/18.11.2010.
Comisia pentru cultură, arte, mijloace de informare în masă a fost sesizată în fond cu acest proiect de lege, spre avizare fiind transmis Comisiei juridice, de disciplină şi imunităţi, care a transmis un aviz favorabil. La redactarea raportului, Comisia a ţinut cont de avizul favorabil nr. 612/18.05.2010, emis de Consiliul Legislativ, precum şi de Punctul de vedere al Guvernului, transmis cu adresa nr.1874 din 16.07.2010, prin care nu susţine adoptarea  proiectului de lege.
Potrivit prevederilor art. 73 din Constituţia României, republicată, iniţiativa legislativă face parte din categoria legilor ordinare.
Proiectul de lege a fost adoptat de Senat, în calitate de primă Cameră sesizată, în şedinţa din  data de 8  septembrie 2010.
Obiectul reglementării îl constituie facilitarea accesului gratuit în muzee, case memoriale şi colecţii publice, pentru elevi şi studenţi, în prima sâmbătă a fiecărei luni. Reglementarea este bine venită într-o perioadă de constrângeri financiare, fiind motivată de necesitatea creşterii nivelului de educaţie a tineretului şi atragerea acestuia spre instituţiile de cultură. 
Proiectul de lege a fost dezbătut în şedinţa Comisiei din data de 8 februarie 2011. La lucrările Comisiei au fost prezenţi un număr de 10 deputaţi din totalul de 18 membri ai Comisiei.

În conformitate cu prevederile art. 54 din Regulamentul Camerei Deputaţilor, republicat, din partea Ministerului Culturii şi Patrimoniului Naţional, a participat la lucrările Comisiei domnul secretar de stat Vasile Timiş. 
Raportul Comisiei a fost adoptat cu unanimitatea voturilor celor prezenţi în sală în momentul votului. 
Potrivit prevederilor art. 75 din Constituţia României, republicată, precum şi ale art. 92 din Regulamentul Camerei Deputaţilor, republicat, proiectul de lege este de  competenţa decizională a Camerei Deputaţilor.


În urma dezbaterii, Comisia pentru cultură, arte, mijloace de informare în masă propune plenului adoptarea Proiectului de Lege privind instituirea Zilei porţilor deschise la muzee, case memoriale şi colecţii publice, în forma adoptată de Senat

   SECRETAR,


    Raluca TURCAN


     Florin Costin PÂSLARU 

